cyanic-selkie/wikianc huggingface dataset:
Мерси Кор
1.Эдийн засгийн хөгжлийн салбарт - Мерси Кор орон нутгийн иргэдэд чиглэсэн, зах зээлд суурилсан чиг хандлага баримтлаж урт хугацааны тогтвортой өөрчлөлт шинэчлэл хийж, мэдээ мэдээлэл, сургалт зөвлөгөө, зээл санхүүгийн үйлчилгээ, бизнесийг дэмжих үйлчилгээ болон зах зээлийн хүртээмжийг сайжруулах тогтвортой арга механизмыг бий болгон хөгжүүлэх 2.Иргэний нийгмийн салбарт - Мерси Кор тухайн улс орны иргэний нийгмийн байгууллагуудтай хамтран нийгмийн өөрчлөлт, шинэчлэлийг гүнзгийрүүлэхэд дараахь үйл ажиллагаа явуулж байна, үүнд: а. орон нутгийн иргэдийг идэвхжүүлж иргэний нийгмийг төлөвшүүлэх, б. иргэний нийгмийн байгууллагуудын эрэлтэд тулгуурласан, хариуцлагатай, тэдний нэр хүндийг нь өсгөн тухайн орон нутгийн иргэдтэй тогтоосон харилцаа холбоог нь бэхжүүлэхэд тус нэмэр болох үйлчилгээ үзүүлэх чадавхийг дээшлүүлэх, в. орон нутгийн эдийн засгийн өсөлтийг хангах сонирхогч талуудын хооронд ил тод нээлттэй, хариуцлагатай болон харилцан ойлголцох байдлыг дээшлүүлж, мэдээлэл солилцох, олон нийтээр хэлэлцэх ба төрийн хөрөнгөөр бараа үйлчилгээ гэрээлэн гүйцэтгүүлэх үйл явцыг идэвхжүүлснээр төр, иргэний нийгэм ба хувийн хэвшлийн үр бүтээмжтэй харилцааг хөгжүүлж бэхжүүлэх. 3.Байгалийн нөөцийн менежментийн салбарт - Мерси Кор мэдээ мэдээлэл, дэвшилтэт техник технологийн хүртээмж болон ашиглалтыг сайжруулснаар сүүлийн жилүүдэд эрчимтэй явагдаж буй бэлчээрийн талхлагдал, цөлжилтийн үр нөлөөг багасгах, байгаль орчинд ээлтэй арга технологийг нэвтрүүлэх, байгалийн нөөцийг хамтран ашиглах тогтолцоог боловсронгуй болгох сонирхлыг төрүүлэх урамшууллын хөшүүргийг бий болгож ашиглах. Бид хаана ажилладаг вэ Мерси Кор Монгол үйл ажиллагаагаа гол төлөв хөдөө орон нутагт хэрэгжүүлж байна. Зарим үйл ажиллагаа нь үндэсний хэмжээнд явагддаг ч үндсэн үйл ажиллагааг байнгын төлөөлөгчийн газар бүхий Архангай, Баянхонгор, Дундговь, Дорноговь, Говь-Алтай, Говь-Сүмбэр, Ховд, Сүхбаатар, Өмнөговь, Увс, Өвөрхангай, Завхан зэрэг 12 аймагт төвлөрүүлэн явуулж байна.
Сун Хе-гю
Сун Хе-гю (солонгосоор 송혜교, үсгээр монголчлоход Сун Хеэ-гюу, авиагаар хялбарчлахад Сун Хе-гю, англи латин үсгээр хэвшсэн нь Song Hye-kyo) — 2000 оны Зүрхэнд шингэсэн намар ОАК-ны эмэгтэй гол дүр, 2001 оны Зочид буудлын эзэн ОАК-ны Ким Юньхи нэрт дүр, 2003 оны Амьдралын ээдрээ/Бүгдийг нь ОАК-ны эмэгтэй гол дүр, 2004 оны Миний байшин ОАК-ны эмэгтэй гол дүр, 2007 оны Хуан Жинь-и УСК-ны гол дүр, олон зар суртачилгаанд тоглосноороо танигдах Өмнөд Солонгосын жүжигчин.
Олон ангит кино
Ангилал:Өмнөд Солонгосын кино жүжигчин Ангилал:Өмнөд Солонгосын загвар өмсөгч Ангилал:Өмнөд Солонгосчууд Ангилал:1981 онд төрсөн
Артур Мораэс
Артур Гильерме ди Мораэс Гусмао (Artur Guilherme de Moraes Gusmão; 1981 оны нэгдүгээр сарын 25-нд Леми хотод төрсөн) — Бразилын хөлбөмбөгчин бөгөөд Португалийн «Бенфика» багт хаалгачаар тоглодог.
Цахим холбоос
Ангилал:Бразилын хөлбөмбөгчин Ангилал:Хөлбөмбөгийн хаалгач Ангилал:Коритиба багийн тоглогч Ангилал:Крузейро багийн тоглогч Ангилал:Сиена багийн тоглогч Ангилал:Чезена багийн тоглогч Ангилал:Рома багийн тоглогч Ангилал:Спортинг Брага багийн тоглогч Ангилал:Бенфика Лиссабон багийн тоглогч Ангилал:Бразилын хөлбөмбөгийн улсын аварга Ангилал:Бразилчууд Ангилал:1981 онд төрсөн
Испани хэл
Испани хэл буюу Кастиль хэл (испани. el español, el castellano) нь дэлхийн 540 сая орчим хүний төрөлх хэл бөгөөд Латин Америкийн орнууд болон Испани улсын албан ёсны хэл юм. Энэтхэг-Европ хэлний аймгийн Итали хэлний бүлэгт багтдаг. Хамгийн ихээр испани хэлээр ярьдаг улс бол Мексик (120 гаруй сая хүн амтай).
"Испани хэл"-ний испани хэлээрх нэр нь Кастельяно (Castellano) буюу эспаниол (Español). Өмнөд Америкийн орнуудад кастельяно гэж нэрлэгдэх нь олон ба Мексик, Төв Америк, Карибын орнуудад зөвхөн эспаниол гэж нэрлэдэг.
НҮБ-ын шийдвэрээр 2010 оноос жил бүрийн 4 дүгээр сарын 23-ны өдрийг испани хэлний Өдөр гэж тэмдэглэх болсон.
Түүх
Испани хэл нь Иберийн хойгийг захирч байсан Ромын эзэнт гүрний иргэдийн ярилцдаг хэл болох латин хэлэнд үндэслэсэн бөгөөд хожим Уммайяадын Халифатын нөлөөлөл дор орших үедээ араб хэлний нөлөөнд автаж хөгжсөн хэл юм. Өнөөгийн испани хэлнээ араб хэлнээс дамжин орж ирсэн 4000-5000 орчим үгс бий гэсэн судалгаа бий.
Тархалт
Испани хэл нь НҮБ-ийн албан ёсны 6 хэлний нэг (Бусад нь англи хэл, франц хэл, орос хэл, хятад хэл, араб хэл) бөгөөд Испани болон Латин Америкийн 18, Африкийн 1, нийт 20 улсын албан ёсны хэл болно. Испани хэлийг албан ёсны хэлээ болгосон улсуудыг дор жагсаав. Сервантес институт ( испани. Instituto Cervantes ) нь 1991 онд тус улсын Гадаад хэргийн яамны харьяанд Испани хэл заах, Испанийн соёлыг түгээн дэлгэрүүлэх зорилгоор байгуулагдсан Испанийн Засгийн газрын байгууллага юм. Гол төв нь Мадрид болон зохиолч Мигель Сервантесийн төрсөн нутаг Алкала де Хенарес хотод байрладаг. Үүний зэрэгцээ Сервантес институт нь таван тивд төлөөлөлтэй бөгөөд нийт хилийн чандад 77 төв үйл ажиллагаагаа явуулдаг байна.
Сервантес институт нь испани хэлний Олон улсын конгрессыг тогтмол зохион байгуулагч юм.
Өмнөх Конгрессууд: Сакатекас (Мексик) 1997 онд, Вальядолид (Испани) 2001 онд, Росарио (Аргентин) 2004 онд, Картахена-де-Индиас (Колумб) 2007 онд, Вальпараисо (Чили) 2010 онд, Кордоба (Аргентин) 2019 оны 3 дугаар сард болж байжээ.
Гадаад холбоос
* Ангилал:Дан ганц хэл
Чу Инь-сон
Чу Инь-сон (조인성, чу ин-сонг) — Өмнөд Солонгосын эрэгтэй жүжигчин.
Ангилал:Өмнөд Солонгосын жүжигчин Ангилал:Өмнөд Солонгосчууд Ангилал:1981 онд төрсөн
Исэсаки
Исэсаки (伊勢崎市) — Япон улсын Гүнма аймгийн харьяа хот. 2011 онд 211,021 оршин суугчтай байсан.
Ангилал:Японы хот Ангилал:Гүнма аймгийн коммун  Ангилал:Гүнма аймгийн суурин
Жоэцү
Жоэцү (上越市) — Япон улсын Нийгата аймгийн харьяа хот. 2011 онд 205,521 оршин суугчтай байсан.
Ангилал:Далайн боомттой суурин  Ангилал:Нийгата аймгийн коммун Ангилал:Нийгата аймгийн суурин Ангилал:Японы хот
Идлэг шонхор
Идлэг шонхор (Falco cherrug) маш том биетэй шонхор юм. Энэ зүйлийн шонхор зүүн Европоос авахуулаад зүүн зүгт Манжуур хүртэл тархсан. Гол төлөв нүүдлийн шувуу. Харин өмнө зүгт нутагладаг зарим популяц нь нүүдэллэдэггүй. Нүүдлийн идлэг шонхор нь Этиоп, Арабын хойг, хойд Энэтхэг, баруун Хятадад өвөлждөг.
Монголд тархсан шонхоруудаас өргөн тархалт, тоо толгойн хувьд харьцангуй элбэг тохиолддог шувуудын тоонд идлэг шонхор багтдаг байна. Идлэг шонхрын нэг хос 4-5 өндөг гаргаж, түүнээс 40-50 хувь нь бойждог. Цагт 320 км хүртэл хурдтайгаар нисэж, шумбах чадвартай, хүнээс 2,6 дахин нарийвчлалтай хардаг учраас шонхорыг заримдаа “Тэнгэрийн ирвэс” хэмээн нэрлэх нь бий.
Шонхрын нисэх хурд нь хуурай газрын амьтдын дунд хамгийн дээд хурд гэж тооцогддог байна. Шонхор нь махан идэшт зүйлийн шувуу бөгөөд дэлхий дээр 60 орчим зүйлийн шонхор шувуу байдгаас манайд цагаан, эгэл, идлэг, шилийн, начин, зээрд, амарын, турамтай, хайргуун, шууман гэсэн 10 зүйл нь байдаг хэмээн судлаачид тэмдэглэдэг. Шонхорын хувьд зөвхөн бүлээн махаар хооллодог, үхсэн амьтдын сэг зэм хэзээ ч иддэггүй гэдгээрээ онцлогтой шувуу ажээ.
Шонхор нь бусад анч шувууд шиг ангаа сахиж хүлээдэггүй, араас нь хөөж барьдаг, эрэмгий жигүүртэн ажээ. Өндрөөс шунгах, эсвэл араас хөөх гэсэн хоёр аргаар ангаа барьдаг байна. Мөн өөрөө үүр засдаггүй, бусад зүйл шувуудын зассан бэлэн үүрийг ашигладаг онцлогтой. Шонхор шувууд өвсөн тэжээлт мэрэгчид, жижиг шувууд, шавьж зэргээр хооллодог ба ингэснээрээ байгаль дээр тэнцвэржүүлэгчийн үүрэг гүйцэтгэдэг гэнэ.
Цахим холбоос
Ангилал:Шонхорынхон Ангилал:Анч шувуу
Юнь Ынь-хе
Юүнь Ынь-Хеэ (윤은혜, юүн ын-хеэ) — 1999 - 2005 оны хооронд Baby V.O.X хамтлагийн дуучин, түүнээс хойш киногоор дагнасан Өмнөд Солонгосын жүжигчин.
Ангилал:Өмнөд Солонгосын жүжигчин Ангилал:Өмнөд Солонгосчууд Ангилал:1984 онд төрсөн
Гэлэгийн Намсрайжав
Гэлэгийн Намсрайжав (1958 онд төрсөн) нь Монгол улсын харцага цолтой бөх юм.
1958 онд Увс аймгийн Ховд сумын нутагт "Нуурын булаг" хэмээх газар төрсөн. Ховд суманд найман жилийн дунд сургууль, Улаанбаатар хотод 10 жилийн сургууль төгссөн. Алдар нийгэмлэгт тамирчин байсан.
Амжилт
Увс аймагт цолгүй бөхчүүдийн барилдаанд түрүүлж аймгийн заан, баруун гурван аймгийн бүсийн тэмцээнд түрүүлж аймгийн арслан цолыг нэг жилийн дотор авчээ. 1988 онд 30 настайдаа улсын наадамд дөрвийн даваанд аймгийн арслан Л.Энхбаярыг (тунаж), тавын даваанд улсын начин Ө.Тулгааг, зургаагийн даваанд улсын арслан Б.Ганбаатарыг тус тус давж (7-ийн даваанд улсын заан Б.Бат-Эрдэнэтэй тунаж унасан) тэр үеийн өсөх идэр чимэгтэй начин цол, 1990 онд Монголын нууц товчооны 750-н жилийн ойгоор 5 давж шөвгөрсөн. 2003 онд батлагдсан шинэ дүрмийн дагуу, 2004 онд улсын харцага цолтой болсон.
Гэр бүл
Аав нь улсын начин Ж.Гэлэг, ах нь улсын начин, дэд доктор Г.Даваасамбуу, дүү нь аймгийн заан Г.Дансран, хүү нь Монгол үндэсний бөхийн Улсын аварга, Жүдо бөхийн дэлхийн цомын хүрэл медальт, ОУХМ Н.Батсуурь, зээ нь чөлөөт бөхийн Ази тивийн аварга, ОУХМ, аймгийн арслан Н.Баярмагнай юм.
Ангилал:Улсын харцага Ангилал:Ховдын (Увс) хүн Ангилал:Монголчууд Ангилал:1958 онд төрсөн
Гэлэгийн Даваасамбуу
Гэлэгийн Даваасамбуу (1950-2008) нь Монгол Улсын начин, самбо бөхийн ОУХМ цолтой бөх, боловсролын доктор (Ph.D) хүн юм.
Тэрээр 1950 онд Увс аймгийн Ховд сумын нутагт Ачит нуурын хөвөөнд төрсөн. Ховд, Өмнөговь сумын сургуулиуд, Улаангом хотын 1-р 10 жилийн сургууль төгссөн. 1973 онд Монгол Улсын Их Сургуулийг радиофизикч мэргэжлээр төгссөн. "Байгалийн фенилпропниодын цөмийн соронзон резонансын снекроскопийн судалгаа" сэдвээр 1997 онд дэд докторын зэрэг хамгаалж эрдмийн зэрэгтэй улсын цолтой 4 дэх бөх болжээ. ШУ-ны болон Биеийн тамирын тэргүүний ажилтан цол тэмдэгтэй.
1982 оны улсын их баяр наадамд улсын арслан Ж. Хайдаваар тав давж улсын начин цол хүртжээ. 1968 онд чөлөөт бөхийн залуучуудын улсын аваргын анхны тэмцээний 81 кг-ын жингийн аварга болж, самбо бөхийн олон улсын тэмцээнээс 4 медаль хүртсэн, Олон Улсын Хэмжээний мастер цолтой тамирчин.
Тэрээр дөрвөд аялгандаа үнэнч үлдэж, дөрвөд аялгууны өвөрмөц хэллэгийг байнга хэрэглэдэгээрээ алдартай. Эрдмийн ажилдаа илүү анхаарч бөхийн барилдаандаа нэг их цаг зав гаргаж чадаагүй.
Бөхийн удамтай бөгөөд аав нь улсын начин Ж. Гэлэг, дүү нь улсын харцага Г. Намсрайжав, аймгийн заан Г. Дансран, зээ дүү нь чөлөөт бөхийн Ази тивийн аварга, аймгийн арслан Н. Баярмагнай, ач дүү нь Улсын Аварга Н. Батсуурь юм.
Ангилал:Монголын физикч Ангилал:Монголын самбочин Ангилал:Улсын начин Ангилал:Дөрвөд ястан Ангилал:Монгол Улсын Их Сургуулийн төгсөгч Ангилал:Ховдын (Увс) хүн Ангилал:Монголчууд Ангилал:1950 онд төрсөн Ангилал:2008 онд өнгөрсөн
Цусны эс
Цусанд хэд хэдэн төрлийн эсүүд байдаг. Эс бүхэн нь өөр өөрийн гэсэн үүрэгтэй.Цусны улаан эс ба Цагаан эс, ийлдэс гэх мэт олон хүчин зүйлс байдаг. Ангилал:Эсийн төрөл Ангилал:Цус
Александр Сергеевич Пушкин
Александр Сергеевич Пушкин (* 1799 оны 6 сарын 6 [хуучнаар 1799 оны 5 сарын 26] Москвад; † 1837 оны 2 сарын 10 [хуучнаар 1837 оны 1 сарын 29] Санкт-Петербургт) нь Оросын Романтик зохиолч, Оросын хамгийн агуу яруу найрагч бөгөөд Оросын орчин үеийн уран зохиолыг үндэслэгч юм.
Намтар
Пушкины аав нь сурвалжит газрын эзэн, язгууртан, ээжийнх нь элэнц өвөг эцэг Абрам Петрович Ганнибал нь Их Пётр хаанд бэлэг болж очсон этиоп үндэстэн боол байсан сүүлд цэргийн инженер, генерал болж дэвшсэн байна.
Эцэг нь Сергей Львович Пушкин (1770—1848) гэж сайн дурын яруу найрагч цэргийн албан хаагч байсан. Эх нь Надежда Осиповна (1775—1836), гэж Ганнибалын ач охин байжээ.
Тэрээр Москва-д төрж, Петербургийн орчмын Царское Село (одоогийн Пушкин хот) тосгонд байрлах эзэн хааны лицейн сурагч (1811—1817) байхдаа уншлагын шалгалтан дээр өөрийн зохиосон "Царское Селогийн дурсамж" хэмээх шүлгээ уншсанаар нэр алдар нь ихэд түгж, 1820 онд анхны найраглал болох "Руслан Людмила хоёр"-ыг бичжээ. 1811 онд Петербургийн Хаан сууринд нээгдсэн лицей  хэмээх  хаалттай сургуульд  авга  ах, нэлээд  нэрд  гарсан яруу найрагч Василий Львович Пушкин нь оруулжээ. Тэнд  6 жил  суралцаж  ерөнхий боловсролыг бүрэн  эзэмших  ёстой аж. Пушкин их  сайн сурдаггүй боловч яруу найрагт их дуртай, авъяастайг нь багш нар нь хүлээн зөвшөөрдөг байжээ. 1812 оны  Эх орны дайн түүнд эх оронч сэтгэгдлийг гүнзгий төрүүлсэн байна. Хэвлэгдэж уншигчдад анх хүрсэн шүлэг нь 1814 оны “Вестник Европы” сэтгүүлд хэвлэгдсэн “Шүлэгч  андаа” шүлэг  болой. 1815 онд шалгалтан дээр “Хаан суурин дахь дуртгал” шүлгээ уншиж, өвгөн Г.Державиныг догдлуулж байсан гэдэг. 1817 оны 6-р сарын 9-нд лицей сургуулиа төгсөж Гадаад яамнд ажиллахаар хуваарилагдсан байна. 1820 онд “Руслан, Людмила  хоёр” гэдэг найраглалаа бичжээ.
А.Пушкин  “Эрх чөлөөний магтуу” зэрэг Хаант засгийн эсрэг чиглэсэн шүлэг бичсэний учир нэгдүгээр Александр хаан түүнийг Сибирьт цөлөх гэсэн боловч Карамзин, Жуковский нар санаа тавин хөөцөлдөж Оросын өмнөд нутагруу анх удаа нутаг заагджээ. Ийнхүү Кишинёвт хоёр жил гаруй суусан байна. 1823 он хүртэл тэнд байхдаа Кавказ, Крымын хойгоор аялж, "Кавказад олзлогдогсод", "Бахчисарайн оргилолт булаг" найраглалуудаа бичсэн нь өндөр үнэлэгдэх болсон юм. 1823 онд Одесса руу нүүсэн ч дахин эрх баригчидтай сөргөлдөж, 1824 онд эцэг эхийнхээ амьдарч байсан Умард Оросын Псков мужийн Михайловское тосгон руу цөлөгдөв. 1826 онд Николай I хааны өршөөлд багтаж Петербургт буцаж ирсэн байна. Гэвч 1825 онд гарсан декабристуудын бослогын дараа бий болсон улс төрийн нөхцөл байдлын улмаас Умард Орост байх үедээ бичсэн "Борис Годунов" зэрэг шүлэг найраглалуудаа хэвлүүлэх зөвшөөрөл авч чадалгүй, эрх баригчдын хараа хяналтан дор амьдарч байв.
1823  онд Одесс боомтод түүнд алба хаахыг зөвшөөрсөн байна. Гэвч тэндэхийн амбан захирагч Воронцовтой таарч тохироогүй байдаг. Тэр Пушкиныг авгайтайгаа хардсан, бас өөрт нь зориулж эпиграмм шүлэг бичсэн зэрэг хэрэг үүсгэн хаанд айлтгаж, нэгдүгээр Александр хаан Воронцовын гуйснаар Пушкиныг ажлаас нь халж Псков муж дахь Михайловское сууринд  нь цагдаагийн харгалзаан дор цөллөгөнд суулгахаар шийдвэрлэсэн ажээ. Михайловское-д Пушкины амьдрал түүнд маш хязгаарлагдмал гунигтай байв. 1814 онд зэргэлдээ сууринд нь байдаг хамаатныдаа зочлох нэрээр А.П.Керн хатагтай ирсэн нь Пушкины сэтгэлийг сэргээж онгодыг нь дуудан  алдартай -Я  помню чудное  мгновенье... “ гэдэг алдартай шүлгээ Кернд зориулан бичсэн билээ.
1824 онд “Цыганууд” гэдэг сүүлчийн романтик  найраглалаа бичсэн. 1825 онд декабристуудын бослого эмгэнэлтэйгээр дарагдаж шинэ хаан нэгдүгээр Николай Пушкиныг Москвад дуудан авчирч уулзав. –Петербургт байсан бол арван хоёрдугаар  сарын  14-нд аль талд  байх  байсан бэ? гэж  хааныг асуухад, “самуун дэгдээгчдийн дунд байх байсан” гэж Пушкин шууд нуулгүй хариулсан байдаг.
Пушкин тэр үеэр Петербургт нууцаар очхоор завдаж байсан ч удаатай. Гэвч 1827  онд Петербургт ирэхийг зөвшөөрсөн бөгөөд 1828 онд Түрктэй байлдаж байсан Оросын цэрэгт явахыг хүсэхэд зөвшөөрөөгүй байна. 1828  оны арванхоёрдугаар  сард  Москвад  Н.Н.Гончароватай танилцаж эхнэрээ болооч гэж гуйхад Гончарова тодорхой хариу хэлээгүй. Тэагээд Кавказ  явсан. Харин Гончарова сүүлд 1830 онд гэрлэхийг зөвшөөрсөн байна.
Одесст байх үедээ буюу 1823 оноос эхэлсэн  “Евгений Онегин”  романаа  1830 онд эцгийнхээ эдлэн  Болдинод байхдаа 1830 онд дуусгажээ. Энэхүү романыхаа есдүгээр бүлэг буюу декабристуудад  зориулсан бүлгээ шатаасан гэж үздэг. Бас нууц шифрээр бичсэн ч гэдэг. Тэрбээр “Пугачёвын түүх”, “Дубровский”, “Ахмадын  охин”  зэрэг бүтээлдээ тариачны үймээн бослого, Пугачёвын хөдөлгөөний тухай уран сайхны зохиол бичсэн. “Белкиний туужууд” нь 19-р зууны Оросын хүүрнэл зохиолын эхлэл болсон. 1835 оны  намраас “Современник”  сэтгүүл гаргах эрх авч, 1836 оны дөрөвдүгээр сард анхны дугаар нь гарчээ.
Түүний  амьдралын  сүүлчийн жилүүд  хүнд байдалд  өнгөрсөн. 1834 онд хааны зарлигаар камер – юнкер дэв  олгосон  нь үнэндээ Пушкиныг доромжилсон  хэрэг байлаа. Эхнэртээ бичсэн захидлыг хаан хуулбарлан  авч уншдаг байсныг Пушкин мэдсэн  байдаг. Пушкин  хоёр хүү,  хоёр  охинтой болсон.
Нидерландын Элч Геккерний  өргөмөл хүү гэгддэг Дантес 1836 оны үеэс Пушкины эхнэрийг оролдож, ичүүр сонжуургүй мөшгөдөг болсон тул Пүүшкин түүнийг дуэльд дуудсан. Гэвч Дантес Пушкины авгайн нэг эгч Е.Н.Гончаровтай суусан тул эхний удаа  дуэль болоогүй. Пушкинд өөрт нь болон танил тал хүмүүст нь “Эхнэртээ  араараа тавиулагсадын диплом” гэсэн нэргүй  захидлыг тарааж байв. Пушкин тэр “диплом” гэгчийг Геккерн тарааж  байгаа гэж таамаглаж байсан юм. Дантес Гончаровагийн эгчтэй хурим  хийсэн боловч Наталья Гончароваг мөшгөн хөөсөөр байсан тул дахин дуэльд дуудаж, 1837  оны нэгдүгээр сарын 27-нд Петербургийн ойролцоох Хар горхи гэдэг газар Дантестай дуэль хийн хүнд шархдаад нас барсан. Пушкиныг  нууцаар оршуулсан байдаг.
Пүүшкиний  бүтээлийг  1.Шүлэг, 2. Найраглал  /12 найраглал бий/, 3.Үлгэрүүд /6 үлгэр  бий/, 4. Жүжгийн зохиолууд /”Борис  Годунов”,  “Харамч рыцарь”,  Моцарт  Сальер хоёр”, “Чулуун зочин”, “Тахлын үеэрх найр”, “Русалка”,  “Рыцарийн  үеийн явдлаас”/,  5.Хүүрнэл зохиол, 6.”Евгений  Онегин”,  “Пугачёвын түүх”,  7.Шүүмж,  нийтлэл, 8.Намтарын  холбогдолтой тэмдэглэл гэж ангилдаг.
Бүтээлүүд
Александр Пушкины бүтээлүүдэд Вольтерын хошигнол, Байрон, Шекспирийн уянгалаг шинж чанарын нөлөө ажиглагддаг гэж судлаачид үздэг.
Цахим холбоос
Ангилал:19-р зууны утга зохиол Ангилал:Драм Ангилал:Зохиогч Ангилал:Өгүүллэг Ангилал:Үлгэр Ангилал:Орос хэлээрх утга зохиол Ангилал:Оросын зохиолч Ангилал:Оросын яруу найрагч Ангилал:Уянгын шүлэгч Ангилал:Роман Ангилал:Сурвалжит язгууртан Ангилал:Халз тулалдааны хүн Ангилал:Москвагийн хүн Ангилал:Санкт-Петербургийн хүн Ангилал:Оросууд Ангилал:1799 онд төрсөн Ангилал:1837 онд өнгөрсөн
Нар хиртэлт
Нар хиртэлт гэдэг нь Нар, Дэлхий хоёрын хооронд Сар орж, нар бүхлээрээ буюу зарим хэсэг нь дэлхийн зарим хэсгээс харахад саранд халхлагдаж, харагдахгүй болох үзэгдлийг хэлнэ. Энэ үзэгдэл нь шинэ сартай үед л тохиолдоно. Жил тутам дэлхий дээр 2 - 5 удаа нар хиртэлт явагддаг ч бүтэн хиртэлт нь 2-оос олонгүй байна. Гэхдээ тухайн газар орны хувьд нар хиртэлт нь тун ховор үзэгдэл гэж хэлж болно.
Иймээс хүмүүс нар хиртэлтийг үзэхийн тулд жуулчлал хийх нь бий.
Нарны бүтэн хиртэлт одоогоор хамгийн сүүлд 2009 оны 7 сарын 22-нд болсон бөгөөд дараагийнх нь 2010 оны 7 сарын 11-нд болно. Харин одоогоор хамгийн сүүлийн хүрээтэй буюу цагираган хиртэлт 2010 оны 1 сарын 15-нд болсон бөгөөд дараагийнх нь 2012 оны 5 сарын 20-нд болсон юм.
Нар хиртэлт нь байгалийн үзэгдэл боловч эрт цагт (зарим соёл иргэншилд одоо хүртэл) нар нь муу хүчний нөлөөнөөс болж хиртдэг гэж үздэг байв. Монголд нар хиртэхийг Рах гэгч, бөгсгүй аврага амьтан нарыг залгиснаас үүдэн бий болдог гэх домог байдаг бөгөөд бөгсөөр нь хурдан гаргахын тулд түмпэн сав нүдэж, хүүхэд уйлуулан, нохой хуцуулж их дуу чимээ гаргадаг заншил байсан.
Төрлүүд
Нар хиртэлтийг 4 ангилдаг:
Нарнаас дэлхий хүртэлх зай, сарнаас дэлхий хүртэлх зайнаас ойролцоогоор 390 дахин хол бөгөөд нарны диаметр сарныхаас багцаагаар 400 дахин том байдаг. Энэ хоёр харьцаа бараг ижил байдаг тул нар, сар хоёр дэлхийгээс бараг ижил хэмжээтэй харагддаг байна.
Сар дэлхийг тойрох, дэлхий нарыг тойрох тойрог зам нь эллипс хэлбэртэй байдаг тул дэлхийгээс харахад нар, сар хоёрын хэмжээ томорч, жижгэрч харагддаг. Сар дэлхийд хамгийн ихээр ойртох үед нар хиртвэл бүтэн хиртэлт болно.
Гадны холбоос
Ангилал:Нар хиртэлт
2013 оны хөнгөн атлетикийн дэлхийн аварга шалгаруулах тэмцээн – Эрэгтэйчүүдийн 1500 метр
2013 оны хөнгөн атлетикийн дэлхийн аварга шалгаруулах тэмцээний  Эрэгтэйчүүдийн 1500 метрийн гүйлтийн төрөл Лужники цэнгэлдэх хүрээлэнд 2013 оны 8 сарын 15-18-ны хооронд явагдана.
Ота
Ота (太田市) — Япон улсын Гүнма аймгийн харьяа хот. 2010 онд 219,789 оршин суугчтай байсан.
Ангилал:Японы хот Ангилал:Гүнма аймгийн коммун  Ангилал:Гүнма аймгийн суурин
Сонин
Сонин гэдэг нь эдийн засаг, улс төр, нийгэм, спорт зэргийн шинэ соргог мэдээг мэдээлэх зорилготой Олон нийтийн мэдээллийн хэрэгсэл нэг төрөл бөгөөд нийтлэл, өгүүлэл, гэрэл зураг, зураасан зураг зэргийг цаасан дээр хэвлэсэн зүйлийг хэлнэ.
Сонин нь дэлхий дахин болон орон нутгийн, мөн ямар нэг бүлэглэлийн доторх мэдээллийг дамжуулах хэрэгсэл бөгөөд сонины газар гэж нэрлэгдэх мэргэжлийн байгууллагын хэвлэн гаргадаг сонин нь нийгэмд хүчтэй нөлөө үзүүлдэг. Сонины үзүүлэх нөлөө нь түүний хэвлэгдэх хувиар хэмжигдэнэ.
Сонинд мэдээ, нийтлэл бичдэг хүнийг сэтгүүлч мэргэжилтэй эсэхээс үл хамаарч нийтэд нь сурвалжлагч гэнэ.
Түүх
Цаасан дээр хэвлэгддэг тул цаасыг хүн төрөлхтөн ашиглаж эхэлсэн үеэс сонин бий болсон гэж үздэг.
Орчин үеийн сонин нь аж үйлдвэрийн хувьсгалын дараах Европт бий болсон бөгөөд цаасыг машин ашиглан их хэмжээгээр үйлдвэрлэх боломжтой болсноос улбаатай. Мөн хэвлэх тоног төхөөрөмжийн хөгжил, боловсролын түвшний өсөлт ч сониныг дэлгэрэхэд нөлөөлсөн. Сонин нь олон түмэнд зориулсан зах зээлийн нэг хэлбэр болтлоо өсч, байгууллагууд сонинд зар сурталчилгаагаа тавиулах болжээ. Сонин нь шинэ соргог мэдээ буюу сонин сайхан гэсэн үгнээс гаралтай. Энэ нь сонины шинэ мэдээг дамжуулах чанарт тун сайн тохирсон нэр юм. Монгол Улсад анх сонин хэвлэл үүсэхэд хөрш орнуудын нөлөө их байсан гэж үздэг. Монголын анхны сонинуудыг дурдвал: Дорнод хязгаарын амьдрал, Шинэ толь хэмээх бичиг, Нийслэл хүрээний сонин бичиг зэрэг юм. Шинэ толь хэмээх бичиг сонин нь 1913 оны 3 дугаар сарын 06-нд анхны дугаараа төрөлх Монгол хэлээр, Монголчууд өөрсдөдөө зориулж гарсан тул Монголын үндэсний сэтгүүл зүйн өдөр гэж тэмдэглэдэг.
Төрөл ангилал
Сонин хэвлэлийг түгээж буй үзэл баримтлал, сэдэв, хамрах хүрээ, давтамж зэргээс хамаарч ангилдаг.
Цахим холбоос
Ангилал:Хэвлэл мэдээллийн бүтээгдэхүүн
Баоань
Баоань (монгол бичгээр [буу ан] - Бууань, хятадаар 保安 [Bǎo'ān zú], оросоор Баоань) — Монгол хэл-угсааны лал, будда шүтлэгтэй 20,074 хүнтэй ястан.
Ангилал:Монгол угсаатан Ангилал:Ганьсү дахь угсаатан Ангилал:Хөхнуур дахь угсаатан Ангилал:Шинжаан дахь угсаатан Ангилал:Азийн ислам
Онтарио
Онтарио (Ontario) нь Канадын төв хэсэгт оршдог муж бөгөөд Канадын мужууд дундаа хүн ам хамгийн олон, нутаг дэвсгэрээр Кэбэкийн дараа орох том муж юм. (Нунавут, Баруун Хойд Нутаг Дэвсгэр Онтариогоос том боловч мужууд биш билээ.) Онтарио баруун талаараа Манитоба мужтай, зүүн талаараа Кэбэк мужтай хил залгадгаас гадна Миннесота, Мичиган, Охайо, Пеннсилвани (Эрий нуураар), Нью-Йорк зэрэг АНУ-ын мужуудтай (баруунаас зүүн тийш) хиллэдэг. Онтариогийн АНУ-тай залгадаг хилийн ихэнх хэсэг нь байгалийн хил бөгөөд Вүүдс нуураас эхлээд, Их Нууруудын дөрвийнх нь дундуур, тухайлбал Сюпериор нуур, Хюрон нуур (Жоржийн булан орно), Эрий нуур, Онтарио нуурын дундуур явж, цаашаа Онтариогийн Корнволлын хавиар Гэгээн Лоренс голын дагуу үргэлжилдэг. Онтарио Их Нууруудтай залгаа Канадын цорын ганц муж болно.
Онтариогийн нийслэл Канадын хамгийн том хот болох Торонто билээ. Канадын нийслэл Оттава мөн Онтариод оршдог юм. Канадын 2006 оны хүн амын тооллогоор Онтариод 12,160,282 оршин суугч тоологдсон нь нийт улсын хүн амын 38.5%-ийг бүрдүүлнэ.
Тус мужийн нэр нь Онтарио нуурын нэрээс гаралтай бөгөөд энэ нэр нь ontarí:io буюу "их нуур" гэсэн Хюрон хэлний үгнээс гаралтай, эсвэл магадгүй Ирокез хэлээр skanadario буюу "сайхан ус" гэсэн үгнээс гаралтай байж болно. Британийн Хойд Америкийн Актаар 1867 оны долдугаар сарын 1-нд Канадыг анх байгуулах үед Онтарио нь Нью Брансвик, Нова Скотиа, Кэбэкийн хамт тус улсын анхны дөрвөн мужийн нэг болжээ.
Онтарио нь 2004 онд Канадын үндэсний нийт үйлдвэрлэсэн бүтээгдхүүний 52%-ийг үйлдвэрлэсэн Канадын аж үйлдвэрийн салбарыг тэргүүлдэг муж билээ.
Цахим холбоос
Ангилал:Канадын муж
Монгол хэл
thumb
1206 онд Монгол үндэстэн бат тогтож, Согд, Уйгур ул сууриас өөрийн үсэг бичигтэй болжээ. Өнөө цагт хэлбэл монгол бичиг (1204?–), Тод (1648–) гэсэн хоёр янзын монгол үсэг, Монгол (1941–) Буриад (1939–) Халимаг (1941–) гурван янзын кирилл үсгийн аль нэгийг нь ашиглан Монгол хэлээ тэмдэглэснийг Монгол бичиг үсэгтэй гэнэ. Өнөөдөр тусгүй ч Дөрвөлжин, Соёмбо, галиг, Вагиндрын зэрэг үсэг бичгийн уламжлал бас бий. Монгол хэл бичиг нь эгшиг зохицох ёстой, Алтай хэлний язгуурын ерөнхий шинж буюу өгүүлэгдэхүүн-тусагдахуун-өгүүлэхүүн дарааллаар өгүүлбрээ бүтээдэг. Нэр үг, үйл үгийн адаг нь тийн ялгал, дагавар, нөхцлөөр хувирдаг.
Ангилал
1959 онд Монголын эрдэмтэн Ш.Лувсанвандан урьд нь монгол хэл аялгыг А.Руднев, Б.Я.Владимирцов, Г.Д.Санжеев, Н.Поппе, Н.Чингэлтэй нарын ангилж байсан саналыг харьцуулан үзээд харилцан зөрүүтэй зүйлсийг нь ойлгомжтойгоор тайлбарлажээ. Түүний дараа тэрээр өөрийн өвөрмөц саналаа дэвшүүлсэн байдаг:
Халх аялга
Халх аялга нь Монгол Улсын нэг төв аялга юм. 3 сая гаруй хүн ам бүхий Монгол Улсын хүн амын 84 орчим хувийг эзлэх Халхуудын аялга бөгөөд түүнд тохируулан кирилл бичгээр тэмдэглэх бичгийн хэл болох Монгол хэл нь Монгол Улсын албан ёсны хэл (Монгол Улсын Үндсэн Хууль, 8 дугаар зүйл) болно. Хэд хэдэн дэд аялгад хуваагдана. 1941 он оос ЗХУ-ын нөлөөгөөр Монгол бичгийг халж, «ө», «ү» үсгийг нэмж, орос үсгийн авч хэрэглэсэн нь одоогийн Монгол улсын бичгийн Монгол хэл юм.
Цахар аялга
Цахар аялга (Шулуун хөх хошуу) нь Өвөр Монголын нэг төв аялга юм.
Буриад аялга
Буриад аялга нь Монгол хэлний хойд аялга болох бөгөөд зонхилох ярилцагчид нь ОХУ-ын Буриад улсад хэлээ Хори аялгад үндэслэн дүрэмжүүлж, 1939 онд «ө», «ү», «h» гэсэн гурван үсэг нэмж орос үсгийг авч, албан ёсны бичгийн хэл болгон Буряад хэлэн, Буряад-Монгол хэлэн хэмээн нэрлэгдэж байна. Монгол улс дахь Буриадууд Халх-Монгол кирил бичиг, Өвөр Монгол дахь Буриадууд Монгол бичгээр хэлээ тэмдэглэж байна. Буриад аялга нь дотроо 4 аман аялга багтаадаг. Эдгээр нь баруун (эхирид, булагад), дундад (алайр, түнхэн), зүүн (хори), урд (сонгоол, сартуул) аман аялганууд юм.
Ойрад аялга
Ойрад аялга нь Монгол хэлний баруун аялга юм. ОХУ-ын Халимаг, Монгол, Хятад гэх 3 улсад байх Ойрад аялганууд нь авиа, үг зүйн хувьд адил бөгөөд үгсийн сангийн хувьд улсын албан ёсны бичгийн хэлнээс хамааран зарим ялгаанууд ажиглагддаг. 1938 оноос Халимаг-Монгол хэлийг тэмдэглэхэд «ә», «һ», «җ», «ң», «ө», «ү» зургаан үсэг нэмж, «ъ» үсгийг хасч орос үсгийг авч, албан ёсны бичгийн хэл болгон Хальмг келн гэж нэрлэж байна.
Ярилцагчдын тоо
Явцуу утгаарх Монгол хэл нь Монгол улс болон, Өвөр Монголын Өөртөө Засах Оронд албан ёсны хэл юм. Нийтдээ 5.2 сая хүн тус хэлээр хэлэлцдэг гэсэн 2005 оны судалгааны үр дүн байдаг. . Хятад улс дахь хэлэлцэгсдийн тоог мэдээлэл дутуугаас болж яг нарийн тодорхойлоход төвөгтэй байдаг. 5.8 сая Монгол хүн Хятад улсад амьдарч байгаа гэх статистик байгаа боловч Монгол хэлээр хэлэлцэгсдийн тоо тэдний дотор буурч байгаа ба ялангуяа суурьшмал газруудад болон залуучуудын дунд буурч байна. Хятад улс дахь Монгол хэлээр ярилцагсдын ихэнх нь Өвөр Монголд байдаг бол Харчин болон Хорчин аялгаар ярилцагсад нь Өвөр Монголын зүүн талын залгаа мужуудад байна. Орост (1989 оны тооллогоор) 376 мянга орчим хүн буриадаараа ярьдаг. Үүний 86,6 %-нь Буриад хэлийг, 13,3 %-нь Орос хэлийг эх хэлээ хэмээн хариулсан байдаг. Халимаг хэлээр ярилцагсдын тоо тодорхойгүй байдаг. 1991 оноос хойш Буриад, Халимагт эх хэлүүд нь Орос хэлтэй зэрэгцэх албан ёсны хэл болсноор дунд сургуулиудад заан сургах болсон.
Тулгамдсан асуудал
Монгол улсаас өөр улсад амьдарч буй Монголчууд нь төрөхдөө эх хэлээрээ хэлд орох боловч сургуульд сурах, цаашлаад их дээд сургуульд сурах, төгсөөд ажил олох тэр орчин нь Хятад юмуу, Орос хэлээр байдаг тул улсынхаа албан ёсны хэрэгцээнд шахагдан монгол хэл нь орхигдож дайвар хэлний буюу судалгааны хэлний үүрэгтэй болж байна.
Улсын албан ёсны хэл болох хятад, орос хэлний хүчтэй хүрээлэлд байгаа буриад, халимаг, өвөрмонголчууд эх хэл аажим аажмаар ийнхүү хэрэглээний хүрээ нь аяндаа багасаж, мөн нөгөө талаар үгсийн сангийн бүрэлдхүүн ихээхэн эрлийзжиж уугуул монгол хэлний чанараа алдан олон зуун жил харь хэлний хүрээлэлд байж салангид монгол хэл болсон могол, монгор, дунсян, баоань хэлтний хувь заяа руу аажимдаа дөтөлсөөр байна. Монгол хэлэнд тус үг нь байхад, оронд нь интернетээс орж ирсэн Англи, Орос хэлний үг томъёог шууд галигчлан хэрэглэх асуудал байгаа билээ.
Гадаад холбоос
Ангилал:Дан ганц хэл Ангилал:Залгамал хэл бичиг Ангилал:Монголын соёл Ангилал:Монгол хэлний бүлэг  Ангилал:Монголын хэл Ангилал:Эгшиг зохицох ёст хэл бичиг
Ю У-сон
Юү У-сон (유오성, юү у-сонг) — Өмнөд Солонгосын эрэгтэй жүжигчин.
Ангилал:Өмнөд Солонгосын кино жүжигчин Ангилал:Өмнөд Солонгосчууд Ангилал:1966 онд төрсөн
5 сарын 20
Тавдугаар сарын 20 Григорийн тооллоор жилийн 140 дэх өдөр. Хэрэв өндөр жил таарвал энэ тоо 141 байна. Энэ өдрөөс хойш он дуусахад 225 хоног үлдэж байна.
Тэмдэглэлт өдөр
0520 20
Чоофү
Чоофү (調布市) — Япон улсын Токио хот аймгийн харьяа хот. 2010 онд 224,878 оршин суугчтай байсан.
Ангилал:Токио аймгийн коммун  Ангилал:Токио аймгийн суурин Ангилал:Японы хот
Мигель Сервантес
Мигель Сервантес (Miguel de Cervantes Saavedra, 1547 оны есдүгээр сарын 29-нд Алкала де Энарес хотод төрж 1616 оны дөрөвдүгээр сарын 23-нд Мадрид хотноо нас барсан) нь Испанийн үргэлжилсэн үгийн зохиолч. "Дон Кихот" хэмээх зохиолоороо алдартай.
Товч намтар
Сервантес нь доод угсааны язгууртны 2 дахь хүү нь болж төржээ. Аав нь эмч байсан гэдгээс түүнийг "конверсо"((converso) буюу ервейн шашинаас католик шашинд сүжиглэх болсон хүн) байсан гэх судлаачид бий. Бага наснаасаа л ном зохиолд дуртай байсан ч, ийш тийш их шилждэг байснаас олигтой боловсрол эзэмших боломж олдоогүй байна. Гэвч 1564 онд Мадридад шилжин ирсэн Сервантес нь сэргэн мандлын үеийн бичгийн их хүн Лопес де Хоёсд шавь орж, түүнээр заалгуулах болжээ. Сүүлд Хоёс нь Сервантесийн талаар "Бид ахан дүүсийн барилдлагат хоёр" гэж өөрсдийнхөө талаар хэлсэн байдаг.
Испани улсын сэргэн мандлын оргил үеийн томоохон үйл явдлын нэг болох Ледантогийн далайн тулалдаанд(1571 он) суманд өртөж зүүн гар сайн хэрэглэж чадахгүй болсон ч дахин 4 жил орчим үргэлжлүүлэн цэргийн алба хашжээ.
Цэргийн албанаас буцах замдаа Алжерийн далайн дээрэмчидэд баригдаж, олзны хүн болсон байна. Цэргийн удирдлагад тодорхойлолт бичиг хийлгэн биедээ авч явж байсан нь гай болж, түүнийг том хүн гэж андуурсан дээрэмчид төлж барахын аргагүй мөнгөөр солилцоо хийхээр болов. 5 жилийн турш Алжирт хоригдож 4 удаа оргох оролдлого хийсэн боловч бүгд бүтэлгүйтэв. Нэгэн христийн шашны сайн санааны бүлэглэлийн тусламжтайгаар эх орондоо буцжээ. Цэргийн удирдагч болох хүсэл нь ч бүтэлгүйтэж, 1585 онд анхныхаа зохиол болох малчны өгүүлэл болох "Ла Галати(La Galatea)"-гаа хэвлүүлсэн боловч нээх үнэлэгдсэнгүй.
1585 онд эцэг Родиего нь нас барж, ар гэрээ авч явах ажил түүнд ирэв. "Армада" хөлгийн хүнсний барааны борлуулалтын ажилд орж, Испанийн ихэнх газраар хэсүүчлэн хүнсний бүтээгдэхүүн нийлүүлж байв. Хөлөг онгоц нь Армандагийн далайн тулаанд сүйрч дараахан нь ажилгүй болов. Арайхийн татвар хураагчын эрх аван ажиллаж байтал, татвараар хураасан мөнгөө хадгалж байсан банк нь дампуурч, татварын мөнгөө 30 дахин төлөх торгуулд унаж, төлж чадалгүй шоронд оржээ. Энд байхдаа алдарт хүргэсэн зохиол "Дон Кихот"-ныхаа санааг боловсруулсан гэж зохиолынхоо оршил хэсэгт дурдсан байдаг. 1605 онд "Дон Кихот" нь хэвлэгдэж нэрд гарсан ч, хэвлэж зарах эрхийг хямдхан олгож байснаас амьдрал нь нээх дээрдсэнгүй. Гэвч тэр ямар ч зохиол бичих чадваргүй байсан ч зохиол бичих ажлаа үргэлжлүүлж "Богино өгүүллэгийн түүвэр"(1613), "Дон Кихот"(1615)-н үргэлжлэл хэсгүүдийг хэвлүүлж алдрын оргилд хүрчээ. Энэ нь түүний амьдралын хамгийн том аз байсан юм. 1616 оны 4 сарын 23-нд ертөнцийн мөнх бусыг үзүүлжээ.
Ангилал:Испаний зохиолч
Агэо
Агэо (上尾市) — Япон улсын Сайтама аймгийн харьяа хот. 2010 онд 227,127 оршин суугчтай байсан.
Ангилал:Сайтама аймгийн коммун Ангилал:Сайтама аймгийн суурин
Ким Уг-бинь
150px|left Ким Уг-бинь (김옥빈) — Өмнөд Солонгосын жүжигчин.
Ангилал:Өмнөд Солонгосын кино жүжигчин Ангилал:Өмнөд Солонгосчууд Ангилал:1986 онд төрсөн
Чан Дун-гонь
Чан Дун-гонь (장동건, чанг дунг-гон) — Өмнөд Солонгосын жүжигчин.
Ангилал:Өмнөд Солонгосын кино жүжигчин Ангилал:Өмнөд Солонгосчууд Ангилал:1972 онд төрсөн
2013 оны хөнгөн атлетикийн дэлхийн аварга шалгаруулах тэмцээн – Эмэгтэйчүүдийн 1500 метр
2013 оны хөнгөн атлетикийн дэлхийн аварга шалгаруулах тэмцээний  Эмэгтэйчүүдийн 1500 метрийн гүйлтийн төрөл Лужники цэнгэлдэх хүрээлэнд 2013 оны 8 сарын 11-15-ны хооронд явагдана.
Кавагүчи
Кавагүчи (川口市) — Япон улсын Сайтама аймгийн харьяа хот. 2012 онд 579,069 оршин суугчтай байсан.
Ламаагийн Ойдовням
Ламаагийн Ойдовням нь БНМАУ-ын Хөдөлмөрийн баатар цолтой хүн юм.
Ойдовням Завхан аймгийн Идэр сумын нутагт 1938 онд төрсөн. Тэрээр 7-р анги төгсөөд галт тэрэгний машинист болохоор шийдэн туслах машинчийн түр сургуульд оржээ. Ойдовням хүнд ачаатай галт тэрэг жолоодож эхлэнгээ 4-хөн сарын дотор 74 удаагийн явалтаар 16 галт тэрэгний ачааг илүү тээж, 60 мянган төгрөгний хэмнэлт гаргажээ. Удаа дараа ийнхүү амжилт гаргасан учир манай орны төмөр замчдын дотроос хамгийн анх 1960 онд 22 насандаа “БНМАУ-ын Хөдөлмөрийн баатар” цол хүртжээ. Төмөр замчдын дунд “ажил мэргэжилдээ Ойдовням шиг болцгооё” гэсэн уриа гарч, аюул осолгүй ажилладаг, нягт нямбай, нөхөрсөг тусч чанар нь хамт олондоо үлгэр жишээ болсоор байна.
Ангилал:1938 онд төрсөн Ангилал:Монгол улсын хөдөлмөрийн баатар
Кавагоэ
Кавагоэ (川越市) — Япон улсын Сайтама аймгийн харьяа хот. 2011 онд 343,926 оршин суугчтай байсан.
Ангилал:Сайтама аймгийн коммун  Ангилал:Сайтама аймгийн суурин
Кашмир
right|250px|thumb|Кашмирын газрын зураг Кашмир (Kashmir, хинди хэл:कश्मीर) нь Энэтхэг, Пакистан, Хятадын хилийн уулзвар орчимд байх уулархаг бүс нутгийн нэр. Эрт цагт Жамму Кашмирын вант улс байсан бүс нутаг бөгөөд д.т.дээш 8000 метр хүрэх Каракорумын нуруу, түүний ноён оргил, дэлхийд өндрөөрөө хоёр орох K2 оргил сүндэрлэнэ. Кашмирын хамгийн том хот нь Шринагар бөгөөд Энэтхэгийн Жамму Кашмир мужийн төв. Мөн тус бүс нутаг нь ноолуураараа дэлхийд алдартай бөгөөд олон хэлэнд ноолуурыг кашмир гэж нэрлэдэг.
Гарал үүслийг
Ниламата Пуранаас уснаас хөндийн гарал үүсэл, нэр хүндтэй геологичид нотлогдохгүй нь баримтыг тайлбарлах, газрын маш нэр хатаалтын үйл үгээс хэрхэн харуулж байна - Ka "ус" гэсэн утгатай ба Shimir "desiccate нь" гэсэн үг юм. Тийм учраас, Кашмир "нь уснаас desiccated газар" гэсэн үгийн товчлол. Kashyap-Mira, эсвэл Kashyapmir буюу Kashyapmeru, '' "тэнгис, эсвэл Kashyapa уулын" нь агшилт байх авдаг Кашмирийг онол ч бас байдаг "primordial нуурын Satisar усыг хуурай учир нь дансны кредитэд нь мэргэн, Кашмир энэ нь нөхөн сэргээлт өмнө байсан юм. Nilamata Пуранаас (Кашмир хөндий оруулсан Wular нуур) Mira "далайн нуур, Sage Kashyapa уул гэсэн үг юм. 'Mira'  санскрит далайг гэдэг нь нэр Kashmira өгдөг буюу хил, харгалзан энэ Ума нь илэрхийлэгч байх, энэ нь дэлхий мэддэг өнөөдөр. Kashmiris Гэхдээ үүнийг  Kashir , Кашмир нь phonetically олсон байна нэрлэдэг гэж Кашмир юм. Эртний грекчүүд гэж нэрлэдэг " "Kasperia ''. Kashyapa-pura, Hecataeus нь Kaspapyros (Византийн apud Stephanus) болон Геродотын нь Kaspatyros (3.102, 4.44) нь тодорхойлсон байна. Кашмир нь бас улс орны Птолемейн-ийн  'Kaspeiria' 'гэсэн утгатай гэж үздэг байна '.' 'Ноолуур "эх нь гүн налуу зураасаар гэсэн үг' 'Kash'  ( 'одоогийн Кашмир нь хуучин зөв бичгийн дүрмийг Семитик гаралтай, нэртэй нь овог байдаг бөгөөд зарим оронд энэ нь одоо ч гэсэн энэ арга замыг тусгасан байна. аялгуу), The нь Kashan ба Kashgar, Каспийн тэнгисээс Kashyapi овог нь андуурч болохгүй хотыг үүсгэн байгуулсан гэж үздэг юм байна. газар, ард түмэн "Kashir" үүнээс "Кашмир" ч бас тэнд олсон байсан гэж нэрлэдэг байна. Энэ нь  Kaspeiria  [| эртний Грекчүүд] [Эртний Грект] дуудсан юм. Онд сонгодог уран зохиолын Геродот нь  Kaspatyrol  гэж нэрлэдэг.  Xuanzang,  Хятадын лам 631 Кашмирийг зочилсон хэн МЭ гэж нэрлэдэг энэ нь '' Киа-ши-Ми-харагтун. ' Төвд ANS үүнийг Khachal "цас у уулын" гэсэн утгатай гэж нэрлэдэг. <Ref> нэр = Bamzai4.6 </ Ref> Энэ бөгөөд гол сек, нуур -ийн болон wildflower -ийн нутаг байсаар ирсэн. Jhelum голын хөндийн бүх уртыг.
Кашмирын асуудал
1947 оны 8 сард Энэтхэг, Пакистан улсууд Англиас тусгаар тогтносон. Хинду шашинтнууд ихэнхийг нь эзэлдэг боловч олон үндэстэн ястан, шашинтнуудаас бүрдэх Энэтхэг, исламын шашныг төрийн шашнаа болгосон Пакистан нь зэрэг тусгаар тогтнолоо зарласан тул шашнаас болж ислам шашинтнууд Пакистан руу, Хинду шашинтнууд Энэтхэг рүү нүүдэллэж эхлэв. Харин хилийн зааг орчимд шашин хоорондын зөрчлөөс улбаалан дээрэм тонуул, аллага, хулгай гаарч, 100-300 мянган хүн золиослогдсон юм.
Кашмирын вант улсын ван нь хинду шашинтан боловч хүн амын нь 80 хувь нь исламын шашинтан байсан учир тусгаар тогтносон улс болохоор зэхэж байв. Гэтэл Пакистан улс зэвсэглэн халдсаны улмаас Энэтхэгт нэгдэж буйгаа зарлаж, Энэтхэгийн цэргийг нутагтаа оруулжээ. Энэ нь Энэтхэг Пакистаны дайн болон өргөжиж, хоёр улс гурван ч удаа дайтсан.
Өдгөө Кашмир бүс нутгийн бараг голоор нь гал зогсоох шугам татагдаж, Пакистаны мэдэлд орсон хэсэг нь Азад Кашмир, Энэтхэгийн мэдэлд үлдсэн хэсэг нь Жамму Кашмир муж болсон. Түүнээс гадна Кашмирын зүүн хойд хэсэг болох Радакийн зүүн хагасыг Бүгд Найрамдах Хятад Ард Улс эрхшээлдээ оруулжээ.
Цахим холбоос
Ангилал:Маргаантай нутаг дэвсгэр Ангилал:Энэтхэгийн түүхэн улс Ангилал:Өмнөд Ази Ангилал:Гималай Ангилал:Торгоны зам
Англи хэл
Англи хэл (English эсвэл the English language) нь Англид үүссэн, Энэтхэг-Европ хэлний аймгийн Роман-Германы хэлнээс салбарлаж үүссэн гэж хэлний шинжлэх ухаан үздэг. Энэ нь Их Британийн колоничлолын бодлогын үр дагавраар өнөөдөр дэлхийн хамгийн түгээмэл хэлнүүдийн нэг болоод байгаа бөгөөд Нэгдсэн Вант Улс, Америкийн Нэгдсэн Улс, Канад, Австрали, Шинэ Зеланд, Ирланд, Карибын орнуудад албан ёсны хэл гэж ашиглаж байна. Дэлхий дээр 340 сая хүн англи хэлийг төрөлх хэлээ гэж үздэг бөгөөд мөн тооны хүмүүс хоёрдогч хэлний хувиар ашиглаж ярьж байна. Орчин цагийн англи хэл нь эртний англи буюу англо-саксон хэлний нэгэн аялга байдлаар үүсч, 5 дугаар зууны үед Британид нэвтэрсэн Роман-герман хэлний аялгаар баяжсан хэл ажээ. Түүнчлэн тү
Гадаад холбоос
Ангилал:Дан ганц хэл Ангилал:Европын Холбооны албаны хэл
Ань Жэ-үг
Ань Жэ-үг (안재욱 [ан жээ-вүг] ; 1971 онд төрсөн) — Өмнөд Солонгосын жүжигчин, дуучин.
Жүжигчин
1997 онд Чуй Жинь-шильтэй хос болон тоглосон «Сэтгэлийн од» ОАК (1998) түүнийг алдаршуулсан.
Дуучин
Их бага 14 цомог гаргасан. «Сэтгэлийн од» ОАК (1998)-ны дууг дуулсан.
Гэр бүл
2014 онд жүжигчин Чуй Хёнь-жүтэй гэрлэсэн.
Ангилал:Өмнөд Солонгосын жүжигчин Ангилал:Өмнөд Солонгосын дуучин Ангилал:Өмнөд Солонгосчууд Ангилал:1971 онд төрсөн
2013 оны хөнгөн атлетикийн дэлхийн аварга шалгаруулах тэмцээн – Эрэгтэйчүүдийн 5000 метр
2013 оны хөнгөн атлетикийн дэлхийн аварга шалгаруулах тэмцээний  Эрэгтэйчүүдийн 5000 метрийн гүйлтийн төрөл Лужники цэнгэлдэх хүрээлэнд 2013 оны 8 сарын 13-16-ны хооронд явагдана.
Токорозава
Токорозава (所沢市) — Япон улсын Сайтама аймгийн харьяа хот. 2012 онд 342,939 оршин суугчтай байсан.
Ангилал:Сайтама аймгийн коммун  Ангилал:Сайтама аймгийн суурин
Кошигая
Кошигая (越谷市) — Япон улсын Сайтама аймгийн харьяа хот. 2010 онд 325,074 оршин суугчтай байсан.
Ангилал:Японы хот Ангилал:Сайтама аймгийн коммун Ангилал:Сайтама аймгийн суурин
5 сарын 10
'Тавдугаар сарын 10'. Григорийн тооллоор жилийн 130 дахь өдөр. Хэрэв өндөр жил таарвал 131 дэх өдөр. Энэ өдрөөс хойш он дуустал 235 хоног үлдэж байна.
Тэмдэглэлт өдөр
0510 10
Альберта
Альберта (Alberta) нь Канадын тал нутгийн мужуудын нэг юм. Альберта 1905 оны есдүгээр сарын 1-нд муж болсон.
Альберта Канадын баруун хэсэгт, баруун талаараа Бритиш Коламбиа, зүүн талаараа Саскачеван, хойд талаараа Баруун Хойд Нутаг Дэвсгэр, өмнө талаараа АНУ-ын Монтана муж улстай тус тус хиллэн оршдог. Альберта нь АНУ-ын нэг л муж улстай хиллэдэг Канадын гурван мужийн нэг нь болно (нөгөө мужууд нь Нью-Брансвик, Юкон). Түүнчлэн Альберта нь Канадын далайд гарцгүй хоёрхон мужийн нэг юм (нөгөөдөх нь Саскачеван).
Альбертагийн нийслэл нь тус мужийн төвөөс өмнөхөн талд орших Эдмонтон хот юм. Нийслэлээс өмнө зүгт 300 км орчим зайтай Альберта мужийн хамгийн том хот, гол түгээлт, тээврийн төв, түүнчлэн Канадын бизнесийн гол төвүүдийн нэг Калгари хот байдаг. Эдмонтон Канадын газрын тос агуулсан элс болон хойд зүгийн бусад нөөц баялгийн салбаруудын хангамж, үйлчилгээний гол төв юм. Хүн амын сүүлийн тооцоогоор эдгээр хоёр метрополитан бүсэд нийт хүн амын тоо 1 саяас давжээ.
2006 оны арванхоёрдугаар сарын 14-нөөс тус мужийн Ерөнхий сайдын албыг Альбертагийн Дэвшилтэт Консерватив Холбооны Эд Стелмач хашиж байна.
Альберта мужийг анх Хатан хаан Викториа болон түүний нөхөр Хунтайж Альбертын дундаас гарсан охин Луйз Каролайн Альберта гүнжийн (1848–1939) нэрээр нэрлэжээ. Луйз гүнж 1878-1883 онд Канадын Амбан захирагч Лорнегийн маркизийн эхнэр байсан. Түүнчлэн Луйз нуур, Каролайн тосгон, Альберта уул зэрэг газрыг Луйз гүнжийг хүндэтгэн нэрлэсэн билээ.
Цахим холбоос
Ангилал:Канадын муж
Дунсян
Дунсян (аль эсвэл Сант, хятадаар 东乡族 [Dōng xiāng zú]) — Хятад дахь Монгол хэлтэй, Исламын шашинт 621,500 хүнтэй ястан.
Зураг
Ангилал:Монгол угсаатан Ангилал:Ганьсү дахь угсаатан Ангилал:Хөхнуур дахь угсаатан Ангилал:Шинжаан дахь угсаатан Ангилал:Азийн ислам
2013 оны хөнгөн атлетикийн дэлхийн аварга шалгаруулах тэмцээн – Эмэгтэйчүүдийн 5000 метр
2013 оны хөнгөн атлетикийн дэлхийн аварга шалгаруулах тэмцээний  Эмэгтэйчүүдийн 5000 метрийн гүйлтийн төрөл Лужники цэнгэлдэх хүрээлэнд 2013 оны 8 сарын 14-17-ны хооронд явагдана.
Чуй Сү-жун
Чуэ Сү-жун (최수종, чуи сү-жунг) — Өмнөд Солонгосын эрэгтэй жүжигчин.
Ангилал:Өмнөд Солонгосын кино жүжигчин Ангилал:Өмнөд Солонгосчууд Ангилал:1962 онд төрсөн
Сока
Сока [Соока] (草加市) — Япон улсын Сайтама аймгийн харьяа хот. 2010 онд 243,111 оршин суугчтай байсан.
Ангилал:Сайтама аймгийн коммун  Ангилал:Сайтама аймгийн суурин
Паг Чэ-рим
150px|left
Ангилал:Өмнөд Солонгосын кино жүжигчин Ангилал:Өмнөд Солонгосчууд Ангилал:1979 онд төрсөн
Касүкабэ
Ангилал:Японы хот Ангилал:Сайтама аймгийн коммун Ангилал:Сайтама аймгийн суурин
Усны нөмрөг бүргэд
Усны нөмрөг бүргэд (Haliaeetus leucoryphus), нь Харцагынхан овгийн том, бордуу зүсмийн өдрийн махчин шувуу юм. Тэд Төв Азид, Каспийн тэнгисээс Шар тэнгис хүртэл, Казахстанаас Монгол, Гималайн нуруу, Бангладеш, хойд Энэтхэг орчимд нутаглана.
Гадаад төрх
Усны нөмрөгбүргэд голдуу цэнгэг усны томхон загасаар хооллодог.
Цахим холбоос
Ангилал:Бүргэдүүд Ангилал:Монгол орны шувууд Ангилал:Харцгайнхан
Ча Тэ-хёнь
Ча Тэ-хёнь (차태현, ча тэ-хён) — Өмнөд Солонгосын эрэгтэй жүжигчин.
Ангилал:Өмнөд Солонгосын кино жүжигчин Ангилал:Өмнөд Солонгосчууд Ангилал:1976 онд төрсөн
Хаити
Хаити, албан ёсоор Бүгд Найрамдах Хаити улс нь Карибын тэнгис дэх Их Антилын арлуудын нэг болох Хиспаниола арал дээр байрладаг. Бүгд Найрамдах Доминикан Улс тай Хиспаниола арлыг хуваалцаж, арлын баруун хэсэгт наймны гурван хэсгийг эзлэн оршино. Хаити улсын газар нутгийн хэмжээ нь 27.750 хавтгай дөрвөлжин километр ба ойролцоогоор 11.1 сая хүн аж төрөн амьдардаг. Карибын хамтын нийгэмлэг (CARICOM)-ийн хамгийн олон хүн амтай, Карибын тэнгисийн орнууд дундаа Кубын дараа орох их хүн амтай улс орон юм.
Энэ арлын уугуул оршин суугчид нь Өмнөд Америкаас шилжиж ирсэн тайно хүмүүс байв. 1492 оны арванхоёрдугаар сарын 5-нд Христофер Колумб анхны аяллынхаа явцад уг арлыг нээснээр европчууд тус аралтай танилцжээ.
Эшлэл
Ангилал:Арлын орон Ангилал:Буурай хөгжилтэй орон  Ангилал:Нэгдсэн Үндэстний Байгууллагын гишүүн орон Ангилал:Төв Америкийн орон
Шизүока
Шизүока (静岡市) — Япон улсын Шизүока аймгийн засаг захиргааны төв, 2012 онд 723,317 хүнтэй байсан хот.
Ангилал:Далайн боомттой суурин  Ангилал:Шизүока аймгийн коммун Ангилал:Шизүока аймгийн суурин Ангилал:Японы хот Ангилал:Японы аймгийн төв
Оцү
Оцү [Ооцү] (大津市) — Япон улсын Шига аймгийн харьяа хот. 2012 онд 341,684 оршин суугчтай байсан.
Ангилал:Дотоодын боомттой суурин Ангилал:Шига аймгийн коммун  Ангилал:Шига аймгийн суурин Ангилал:Японы аймгийн төв Ангилал:Японы хот
Биомасс
Биомасс гэдэг нь амьд организмын бодисын массыг эсвэл тэдгээрийн биесийн хэсгийг нэрлэдэг. Эдгээр бодисын холимогийн тоо хэмжээг түүний массаар илэрхийлнэ (нэгж нь: килограмм)
Экологи дээр биомассыг ихэвчлэн сонгож авсан, экосистемийн орон зайгаар нь тусгаарласан эсвэл зөвхөн тодорхой нэг популяцыг нэрлэдэг. Үе үе биосферийн нийт биомассыг багцаалан гаргах оролдлогууд хийгдэх нь бий.
Экологид биомасс гэдэг нэршилийг нэгтгэсэн ойлголт байдаггүй. Эрчим хүчний техникт биомасс гэдэг нэршил нь зөвхөн эрчим хүчинд ашиглаж болох биомассыг л хэлдэг.Мөн халуун орны ой савд биомасс илүү явагдана.
Ангилал:Экосистемийн судалгаа
1 сарын 1
1 сарын 1 буюу Нэгдүгээр сарын нэгэн нь Григорийн тооллын жилийн эхний өдөр юм.
Тэмдэглэлт баяр
0101 #01
Хань Жи-хе
Хань Жи-хеэ (한지혜, хан жи-хеэ) — Өмнөд Солонгосын эмэгтэй жүжигчин.
Ангилал:Өмнөд Солонгосын жүжигчин Ангилал:Өмнөд Солонгосчууд Ангилал:1984 онд төрсөн
Фүжи
Ангилал:Далайн боомттой суурин  Ангилал:Шизүока аймгийн суурин Ангилал:Японы хот
Сар
Сар нь дэлхийн байгалийн дагуул, нарны аймгийн тав дахь том дагуул юм. Дэлхийн төв сарны төвөөс алслах дундаж зай нь 384,403 км буюу дэлхийн диаметрээс гуч дахин их. Энэхүү системийн массын төв (барицентр) нь дэлхийн гадаргаас 1,700 км гүнд буюу дэлхийн радиусын дөрөвний нэг зайд оршино. Сар нь дэлхийг 27.3 өдөр бүр нэг тойрдог ба Дэлхий-Сар-Нарны системийн үет өөрчлөлтүүдийн улмаас сар нь дэлхийгээс олон олон хэлбэртэй (29.5 өдөр бүр үелдэг, үзэгдэх орбитийн үе) харагддаг байна.
Сарны диаметр нь дэлхийн дөрөвний нэг орчим буй 3,474 км юм. Ийнхүү сарны гадаргын талбай нь дэлхийн аравны нэг, хуурай газрын дөрөвний нэгтэй буюу ойролцоогоор АНУ, ОХУ, Канадын нийт нутаг дэвсгэртэй тэнцэнэ. Эзлэхүүн нь дэлхийн 2 хувь, гадарга дээрх татах хүч нь дэлхийн гадарга дээрх татах хүчний 17% байдаг ажээ.
Дотоод бүтэц
Чулуулаг нь дэлхийнхтэй найрлагын хувьд ижил боловч харьцаа нь өөр байдаг. Титан, циркони болон хөнгөн кали, натри бүхий дэлхийн базальттай төстэй боловч цацраг идэвхт элемент ихээр агуулсан байдаг.
Саран дээрх чулуулгын нас 4,6 тэрбум жил буюу дэлхийн настай ойролцоо ажээ. Энэ нь нарны системийн үүсэл нэг гэдгийн баталгаа болж байдаг ажээ.
Сарны дотоод бүтэц нь дэлхийнхтэй ойролцоо ба царцдасны зузаан нь 55 км, манти нь 1000 км, түүнээс цааших гүнд цөм нь оршдог аж.
Гадарга
20-р зуун гэхэд сарны дэлхий рүү харсан гадарга нь далайн ёроолын рельефээс илүү сайн судлагдсан юм. Сарны рельефийн гол хэлбэр нь өрх тогоо бөгөөд дэлхий рүү харсан тал нь хүрмэн лаваар хучигдсан өргөн талууд, уул нурууд ихтэй байдаг байна. Өрх хэлбэрийн рельефийн хамгийн том нь 250 км диаметртэй байхад зарим нь хэдэн арван см-с хэтрэхгүй. Эдгээрийн ихэнх нь нарны аймгийн түүхийн эхэн үед их байсан солирын бөмбөгдөлтөөс болж үүссэн гэж үздэг. Харин дэлхийн гадаргад ийм өрх тогоо харьцангуй бага байдаг нь агаар мандлаар хамгаалагдсан байдгийн ач юм. Сарныхаас ялгаатай нь солирууд дэлхийн агаар мандалд орж ирээд ихэнх нь шатаж дуусдаг байна.
Саран дээрх хамгийн өндөр уул нь 8 км өндөр байдаг нь Эверестийн оргилоос ялимгүй бага юм.
Шуурган тэнгис гэх зэргээр нэрлэгдсэн бараан харагдах хэсгүүд нь өргөн тэгш талууд юм.
Сар нь тэнхлэгээ удаан эргэх ба агаар мандал байхгүй учраас өдрийн талдаа 110 хэм, шөнө талдаа -180 хэм хүртэл хүйтэн байна. Харин 1 м-ийн гүнд температурын хэлбэлзэлгүй болдог.
Агаар мандал
Хийн бүрхэвчинд нь инерт хий, аргон, гели, неон голлох ба үндсэндээ агааргүй вакуум л гэсэн үг. Иймд саран дээр дууны долгион дамжихгүй.
Үүсэл
Сар яаж үүссэн тухай маш олон таамаглал байдгийн хамгийн их өргөн дэлгэрсэн нь дэлхийтэй мөргөлдсөн нэгэн гаригаас тасарч үлдсэн гэдэг таамаглал юм. Уг мөргөлдөөний улмаас дэлхийгээс нэлээд том хэсэг тасарч сансарт цацагдаж, дараа нь цацагдсан бодисын нэг хэсэг нь дэлхий дээр дахин унасан бол нөгөө хэсэг нь сансар луу таран явжээ. Тойрог замд үлдсэн хэсгүүд хоорондоо нэгдэж сарыг үүсгэжээ.
Орбит
Сар нь дэлхийг тойрч эргэх явцдаа аль нэг тал нь дэлхий рүү харж байдаг бөгөөд тэр хэсэг нь нарны гэрэлд ойж гэрэлтэн харагддаг. Гэвч дэлхий, нар, сар гурвын харилцан байрлал өөрчлөгдөж байдгийн улмаас сар бидэнд янз бүрээр харагддаг байна. Сарны тэнхлэгээ эргэх хугацаа нь дэлхийг тойрох хугацаатай бараг тэнцүү учир дэлхий рүү зөвхөн нэг талаараа л харна.